Diari Oficial de la Generalitat Valenciana


Sumari del DOGV 5198, del 14-02-2006 (2006/1635)

DECRET 21/2006, de 10 de febrer, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Comunales, situada al terme municipal de Bugarra i propietat d'este ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1635


Data del document
:   10-02-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Bugarra
    * muntanya de l'estat

DECRET 21/2006, de 10 de febrer, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada Comunales, situada al terme municipal de Bugarra i propietat d'este ajuntament. [2006/X1635]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la inclusió en el Catàleg de Forests d'Utilitat Pública de la Província de València de la forest denominada Comunales, s'han justificat plenament les circumstàncies que el motiven i el Ple de l'Ajuntament de Bugarra ha adoptat l'acord segons el qual s'acorda .manifestar la conformitat a l'informe emés per la Direcció Territorial de la Conselleria de Territori per a la inclusió en el Catàleg de Forests d'Utilitat Pública de la forest consorciada V-3037 Comunales que pertany a este ajuntament i situada en este terme municipal., per la qual cosa dictem el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 10 de febrer de 2006,  
DECRETE  
Article 1  
Declarar d'utilitat pública la forest denominada Comunales, propietat de l'Ajuntament de Bugarra, d'una superfície de 621,7 hectàrees, que correspon a les parcel·les 311, 332 i 451 del polígon 1, les parcel·les 512, 629 i 641 del polígon 2, les parcel·les 32 i 360 del polígon 3, la parcel·la 20 del polígon 4, la parcel·la 441 del polígon 5, les parcel·les 103, 121, 299 i 301 del polígon 6 i les parcel·les 224 i 329 del polígon 7.  
Article 2  
Incloure en el Catàleg de Forests d'Utilitat Pública de la Província de València la forest Comunales, amb el número 181, de la manera següent:  
. Forest: Comunales.  
. Província: València  
. Partit judicial: Llíria.  
. Municipi: Bugarra.  
. Número: 181.  
. Pertinença: Ajuntament de Bugarra.  
. Límits: nord, terme municipal de Llíria i finques particulars; est, terme de Pedralba i finques particulars; sud, carretera CV-377 i finques particulars; i oest, terme municipal de Chulilla i Gestalgar i finques particulars.  
. Cabuda total: 621,7138 ha.  
. Cabuda pública: 599,8138 ha.  
DISPOSICIÓ FINAL  
El present decret tindrà efectes des de l'endemà de la publicació en el Diari Oficial de la Generalitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'este decret en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant el Consell de la Generalitat, en el termini d'un mes des de l'endemà de la publicació del present Decret en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 10 de febrer de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
RAFAEL BLASCO CASTANY